Jan Odendaal - Petronel Baard
Jan Odendaal en Greenforlifesa – Erelid
Jan Odendaal is bekend vir sy passie vir bome en is deel van my inspirasie agter die skerms vir hierdie projek. Hy inspireer nie net vir my nie, maar ook baie ander mense om bome te plant, groentetuine aan te lê en vele meer. Vir jare al 'n vriend van die teater, is Jan vir my 'n groot inspirasie in die projek en die rede hoekom ek by die pragtige Gerda Visagie, Hartenbos Apteek en natuurlik Ernst van Jaarsveld kon uitkom.
Jan se passie is eintlik die Lewe en dit verkieslike Groen. As hy almal sover kon kry om 'n boom te plant, elke dag, dan sou hy. Met sy bystand het etlike feeste, geleenthede, skole en gemeenskappe al die beweegrede gekry om ter aandenking van geliefdes en ter wille van die nageslag, liefs 'n tuin aan te lê of 'n boom te plant as net 'n boks sjokolade of mooi aktetas te gee. Ek was in 2021 sy gas toe Hartenbos Laerskool juis so iets gedoen het deur bome te plant vir oud-skoolhoofde wat hulle wou vereer.
Hy is vir my 'n 0or, geselsgenoot en planmaker en sonder hom sou ons nie die blomme kon ontgin wat ons doen en gaan doen nie. 'n Erelid van die geselskap en 'n pedagoog wat lank in die onderwys was en steeds die lewe 'n beter plek maak.
Kyk die video's onder:
Een van die liedere reeds in die speellys is "Sade van Liefde" met woorde deur Jan en my toonsetting.